Songen Black Sabbath

«Black Sabbath» er ein song av det engelske heavy metal-bandet Black Sabbath, skriven i 1969 og gjeven ut på det sjølvoppkalla debutalbumet deira i 1970. I 1970 vart songen gjeven ut på A-sida av ein 4-spors 12-tommars singel med «The Wizard», «Evil Woman» og «Sleeping Village», for Philips Records-selskapet Vertigo. I Japan og Filippinane vart det gitt ut ein 7-tommars singel på Philips med «Evil Woman, Don't Play Your Games with Me» på A-sida og «Black Sabbath» på B-sida.

Historie
Ifølgje bandet vart låten inspirert av ei oppleving som Geezer Butler hadde i tida med Earth. Butler, som på den tida var besett av det okkulte, måla leilegheita si mattsvart og plasserte fleire oppnedkross og bilete av Satan på veggene. Ozzy Osbourne gav Butler ei svart okkult bok, skriven på latin og dekorert med mange bilete av Satan. Butler las boka og la ho deretter på ei hylle ved sida av senga før han la seg til å sova. Då han vakna, hevdar han at han såg ein stor, svart skikkelse stå ved sengekanten og stira på han. Skikkelsen forsvann, og Butler løp til hylla der han tidlegare hadde plassert boka, men boka var borte. Butler fortalde denne historia til Osbourne, som deretter skreiv teksten til songen basert på Butlers oppleving. Songen startar med teksten:

Ein versjon av denne songen frå den første demoen til Black Sabbath finst på samlealbumet The Ozzman Cometh av Ozzy Osbourne. Songen har eit ekstra vers med ekstra vokal før brua.<ref>{{cite web|url=http://www.black-sabbath.com/discography/blacksabbath/blacksabbath70/|title=Black Sabbath'''|publisher=Black Sabbath Online|access-date=26. april 2012}}</ref> Gitaren og bassen er stemd ned eitt heiltrinn, noko som resulterer i at toneleiet A blir spelt på gripebrettet, men har tonehøgd som G (oktav - D flat) for lyttaren.  Det er ein av dei mest spelte låtane til bandet og har vore med på kvar einaste turné i løpet av karrieren.

Harmoni 
Steve Huey frå AllMusic seier at låten er eit døme på at Black Sabbath har henta den blå tonen frå den vanlege pentatonisk bluesskala og utvikla eit heavy metal-riff. Hovudriffet er ein inversjon av ein tritonus, konstruert med ein harmonisk progresjon som inkluderer ein forminska kvint/forstørra kvart. Dette intervallet er ofte kjent som diabolus in musica, for det har musikalske kvalitetar som ofte blir brukte til å indikere sataniske konnotasjonar i vestleg musikk.Cooke Deryck, The Language of Music, kapittel 2 «The Elements of Musical Expression- the Augmented Fourth». Oxford University Press, Oxford New-York, 1959, Reimpression 2001, s. 84. Låten «Black Sabbath» var eit av dei tidlegaste døma i heavy metal på bruk av dette intervallet, og sidan har sjangeren gjort utbreidd bruk av diabolus in musica.Dunn, Sam (2005). «Metal: A Headbanger's Journey». Warner Home Video (2006).

Riffet vart til då bassisten Geezer Butler byrja å spela eit fragment av «Mars» frå Gustav Holst-suiten Planetane. Inspirert kom gitarist Tony Iommi tilbake dagen etter med den berømte mørke tritonen.

Hovudriffet i «Black Sabbath» er eit av dei mest kjende døma på harmoniske progresjonar med tritonen G-C:

Mottaking
«Black Sabbath» vart rangert som den nest beste Black Sabbath-låten av Rock - Das Gesamtwerk der größten Rock-Acts im Check. Han vart rangert som den beste låten i Black Sabbath-diskografien frå Ozzy Osbourne-tida av Loudwire. I 2020 rangerte Kerrang! låten som nummer éin på lista si over dei 20 beste Black Sabbath-låtane, og i 2021 rangerte Louder Sound låten som nummer tre på lista si over dei 40 beste Black Sabbath-låtane. I mars 2023 plasserte «Black Sabbath» seg på førsteplass på Rolling Stone si liste over dei 100 beste heavy metal-songane gjennom tidene.

«Black Sabbath» var den siste låten som vart spelt av rockestasjonen WAAF i Boston den 22. februar 2020, den siste sendedagen. Ifølgje den mangeårige WAAF-programleiaren Mistress Carrie vart songen vald fordi «albumet kom ut nokre veker før me slutta å senda, og Ozzy gav ut eit nytt album same dag som me slutta, og han er den einaste artisten som har vore aktuell i alle dei 50 åra me har sendt, og vel... SATAN. Viss EMF skulle ta det elska signalet vårt, måtte dei tola Satan først.»

Musikkvideo
Det vart laga ein musikkvideo til låten, som ein del av framferda til bandet på det tyske programmet Beat-Club i 1970. Videoen vart filma i eit studio med ein landsby i forgrunnen.

 Coverversjonar 
«Black Sabbath» har vorte covra av følgjande band:
Flower Travellin' Band i 1970, på albumet sitt Anywhere.
Type O Negative i 1994, til Black Sabbath-hyllestalbumet Nativity in Black.
Vader i 1994, på albuma sine Sothis og Future of the Past.
Amber Asylum i 2000, på albumet sitt The Supernatural Parlour Collection.
Iced Earth i 2002, på albumet Tribute to the Gods.<ref>{{cite web|url=http://www.allmusic.com/album/r611718|title=Oversikt Tribute to the Gods'|publisher=Allmusic|access-date=31. mars 2012}}</ref>
Van Helsing's Curse i 2004, på albumet Oculus Infernum.
Gonga i 2014, med triphop-musikaren Beth Gibbons (under låtnamnet «Black Sabbeth»).
Sampelet av Ice-T i låten «Midnight» frå 1991-albumet O.G. Original Gangster.

KjelderDenne artikkelen bygger på «Black Sabbath (song)» frå ,  den 24. juli 2023.  oppgav desse kjeldene:''  

Songar frå 1969
Singlar frå 1970
Black Sabbath-songar
Popsongar baserte på klassisk musikk
Songar om mareritt
Songar skrivne av Ozzy Osbourne
Songar skrivne av Tony Iommi
Songar skrivne av Geezer Butler
Songar skrivne av Bill Ward